
PARLIAMENT OF THE KINGDOM OF LESOTHO

SENATE CHAMBER

THURSDAY, 1st October, 2026

The House assembled at 10:30 a.m.

(MADAM-PRESIDENT in the Chair)
PRAYER

The Chaplain led the House in Prayer

ANNOUNCEMENTS FROM THE CHAIR: 
MADAM-PRESIDENT: Litho tse Khabane, kea le lumelisa letsatsing la kajeno, ‘me ke kopa re qale mosebetsi oa letsatsi la kajeno ka ho etsa litsebiso tse latelang: 
· Tsebiso ea pele, Litho tse Khabane, joalokaha le ile la tsebisoa pejana hore molekane oa Morena oa Sehlooho oa Taung o se a re siile lefatšeng lena le ka koano, ke ho re litaba tsa lepato la hae li ka la 03 Mphalane, e leng Moqebelo ona oo re tlang re o lebile. 
‘Me re ne re kopa hore Litho tse Khabane li mpe li phallele ho ea tšehetsa Morena, ‘me Litho tse ka tsebang ho ea li tle li ngolise ho li-Usher hore re tle re tsebe ho hlopha litaba tsa transport e ba isang Taung ho ea boloka eo molekane oa mosebetsi ‘moho le rona. 
· Tsebiso ea bobeli, litokomaneng tsa rona tsa kajeno, re na le pampiri e tala, e leng Notice-Paper, eo le seng le e fuoe. Eona ke ea tlhahiso ea Phomolo ea Boipuso eo re tla tla re e tšohla kajeno, ‘me re ne re lebelletse hore Letona kapa Leader of Senate o tla be a le teng, empa re bona eka ha a s’o kene. Ntate Deputy-Clerk o ile hore a il’o mo letsetsa a utloe hore o ntse a le tseleng kapa o sa sitoa ho ba teng hohang na. 
· Tsebiso ea boraro ke ho re hona kajeno, Litho tse Khabane, ha Ntlo e phomola, Petitions Committee e tla kopana le baahi ba Letsoapo-le-Bolila hona ka mona ka hare ho Chamber. Kea kholoa e ntse ele ntšetso pele ea mosebetsi oa Komiti eo. 
Litsebiso tsa letsatsi la kajeno li fella mona, ‘me kea kholoa, Litho tse Khabane, haeba lipampiri tseo tse tala ha lea li fuoa ka matsohong le tla thusoa hore le li shebe mechineng ea lona ha  re ntse re emetse Letona, le ho utloa karabo hore na le ntse le le tseleng na. 
Litho tse Khabane, Letona ha le bonahale ka ntle, le fonong ha le fumanehe. Ekanna eaba mohlomong ho na le moo le tšoarehileng teng. Empa leha ho le joalo ke kopa re shebeng lipampiri tsa rona tsa Notice Paper number 114. Rea tseba, Litho tse Khabane, hore Melaoana ea rona  ea Tsamaiso e re re keke ra tšohla Tlhahiso haeba es’o fete matsatsi a mararo. 
Empa ka Standing Order Number 31 (3) leha Notice e joalo e sa butsoa, re ka kopa tumello ho Ntlo hore re e e tšohle ha e tatile. 
Question that Standing Order No. 31 (3) be applied, put and agreed to.
Ke kopa, Setho se Khabane Honorable Senator Moshoeshoe, u re tataise, ‘Me’. 
HON. SENATOR M. MOSHOESHOE: Madam-President, kea u lumelisa ,‘Me’, ke lumelise Litho tse Khabane le Tafole ea hau. 
URGENT MOTION
Motion 68: Adjournment for Independence Break 
I move that this Honorable House when it rises today, Thursday, 1st October, 2026, it do adjourn until Tuesday, 13th October, 2026 at 10:30 a.m. in order to allow Honorable Senators to go for Independence Break in line with the Parliamentary Calendar.  
HON. SENATOR M. MOSHOESHOE: Madam, ke kopa ho hopotsa Litho tse Khabane hore re le Basotho rea tseba hore nako ena ke nako eane ea hore re tl’o ketekela letsatsi la rona la Boipuso, e leng la 04 October. ‘Me ho lokisetsa ketekelo eno e ka ba ka nepo hore Litho tse Khabane li re, khefu, hanyenyane! Li il’o itukisa literekeng kapa le ho itukisa hona mona Maseru, naha ka bophara, hore re tle re il’o ketekang hammoho Boipusong bona. 



Boipuso bona ha re bo keteka feela re tlo bo keteka le Khosi Rabasotho le ‘Muso o etelletsoeng pele ke Tona-Kholo ka bophara bohle ba naha, ‘me ekaba ka nepo ha Litho tse Khabane li ka ipontša, tsa keteka ‘moho le Basotho le Sechaba koana mahaeng hore ho tle ho atlehisoe mokete ona. 
MADAM-PRESDIENT: Litho tse Khabane, re kopa ea tlatsang Honourable Senator. 
Honourable Senator ‘Mamolapo Majara. 
HON. SENATOR M. MAJARA: Kea le lumelisa, Litho tse Khabane le ‘Me’ President. 
Ke ema ho tlatsa tlhahiso ena e tekiloeng letsatsing la kajeno ea ho phomola ka nako ea Boipuso. 
Ke tlatsa tlhahiso ena hore Litho tse Khabane re ee ho ea keteka Boipuso boo re seng re bile re tsebile hore keteko e joalo e tlo’ tšoareloa stadium. Ke tseba tjena hobane Ofisi ea ‘Musi oa Setereke, ka bohlanka ba h’eso ofising, e se e re bolelletse hore re tla ketekela moo. Ekaba ka nepo hore Litho tse Khabane ka bongata li il’o iponahatsa ketekelong e joalo. 
Ka mantsoe ana a makhutšoanyane ke tlatsa tlhahiso ena, kea leboha.
Question Proposed
MADAM-PRESIDENT: Ke tebello ea ka, Litho tse Khabane, hore le bue haholo ka litaba tsa Boipuso bona, hobane ke bo khethehileng. Ke bo khethehileng, hobane ke bane boo re ketekang lilemo tse Mashome a Tšeletseng re fumane Boipuso. ‘Me ho tla utloahala le nyolla moea oa mokete le ho keteka ha le eme holim’a platform  ekang ena le ho hooa ho Basotho hore, ‘ha re eeng Basotho’!
 Ke tebello ea ka -  Litho li ka bua. 
Honourable Senator Khoaele, ke kopa u bue le bacha, Ntate. 
HON. SENATOR L. KHOAELE: Kannete kea leboha, ‘Me’ President, Tafole le Litho tse Khabane.
Ke mpe ke tlatse le ‘na hore ho bohlokoa hore Ntlo ena e Khabane e ke e phomole re il’o keteka -  re il’o keteka Boipuso bona ba rona re le naha ea Lesotho ba lilemo tsena tse Sixty. Kannete ke nako e ngata haholo naha ea rona e ipusa, naha ea rona ele naha eo re reng it is a sovereign country. 
Boipuso bo etsa encompass lintho tse peli tse kholo, ho ea ka ‘na. E kholo kea hore ke political independence, e leng moo naha e nang le matla a ho iketsetsa liqeto ele naha e nang le matla a ho itsamaisa, naha e nang le matla a ho etsa participate as an independent and sovereign state in the global community. 
Boipuso bo boetse bo bohlokoa karolong ena ea an economic independence. Mona ke moo re reng naha e tseba ho itjara ka ho itšematlela ka moruo. E tseba ho aba le ho laola moruo oa eona hantle ka hare ho Sechaba sa habo eona. E tseba ho phehisana le li naha tse ling lepatlelong la moruo. 
Litho tse Khabane, ka lilemo tsena tse Sixty tebello le kutloisiso e tla ba hore naha ea rona e se e hatetse pele haholo lintlheng tsena tseo ke qetang ho bua ka tsona. Ke taba e bobebe eo re e bonang ka mahlo hore ha re tla tabeng ea political independence, naha ea rona e sebelitse haholo, re bona lintho tse tšoarehang haholo tseo re sitoang hore re ka iphapanyetsa tsona. 
Naha has evolved ho fihlela boemong boo re reng re na le Boipuso ba Sechaba ka Sechaba molemong oa Sechaba, eleng Democracy. Democracy eo re e hlomphang ka tsela e khethehileng re le Basotho, hobane ka lilemo tsena tse ngata ho tla fihla mona moo re leng hona teng, every other Five years re tseba ho tloha mona re ee likhethong tse nang le ponaletso, likhethong tse nang le bolokolohi. Likhethong tseo ha re tsoa ho tsona re tsebang ho theha mebuso eo ho sa beng le pelaelo, hobane mebuso eno ehlile e ba mebuso e emeng, e sa etsoeng question legitimacy ea mebuso e joalo ,hobane e fela ele mebuso e etsang reflect thato ea Sechaba le khetho ea Sechaba. 
Taba eo ka boeona ba eona feela  e re naha ea rona ea Lesotho e fihletse mooloane oa bohlokoa, tšiea ea bohlokoa ea hore lentsoe la Sechaba ke lentsoe le hlomphuoang ke ba botsamaising, hobane lesokoana la Puso le lula le nelehetsanoa ka bokhabane bo boholo.
 Ha re tsoa likhethong, ho ka ba le irregularities tse bang teng tse bakoang ke taba eno ea likhetho. Empa ha hona le ka letsatsi le le leng leo ho ee  ho ke  ho be le lintho tse re qosang hore re re re ka ea likhetho-phethong hobane ho bile le manyofonyofo le bobolu likhethong tseo. ‘Me taba eno ka boeona feela it is a seriousmilestone of growth ever since naha ea Lesotho e fumana Boipuso. 
Taba eo ere bolokela khotso hangata ha re tsoa ka hare ho likhetho. ‘Me stability le khotso ke litšiea tsa bohlokoa, ke litšiea tse re tlisetsang possibility of economic stimulation. Ha ke bua ka economic stimulation ke bua ka hore ho ba bonolo hore re be le batseteli -  direct and indirect investors lia kena ka hare ho naha ea rona li tsebe ho tsetela, hobane naha ea rona e na le khotso -  ba tseba hore seo ba se tseteng ka hare ho naha se sireletsehile. 
Se sirelletsehile hobane ba tla tseba to trade ho sa be le tsitsipano e ka bakoang ke Sesole, tsitsipano e ka bakoang ke merusu ea mofuta ofe ka ofe. ‘Me taba eno, Bahlomphehi, ke re ke taba e kholo haholo eo naha ea rona e e fihletseng ka nako ena eo re fumaneng Boipuso ka eona. 
Leetong la rona re le naha ea Lesotho la lipolotiki ho bile le liqholotso tse ngata tseo naha ea rona e keneng ka hare ho tsona tse ileng tsa baka instability ka hare ho naha ea rona. Empa re naha e lehlohonolo hobane the interventions tse entsoeng ke linaha le mekhatlo e kang SADC  and other bodies tseo re leng karolo ea tsona, meferefereng le ho se utloisisaneng -  hoo re bileng le hona re le Basotho, ha re eaba naha e bonahalang e etsa resist ka tsela efe ka efe interventions tse bileng teng; we have participated successfully hore re rarolle mathata ao re nang le ‘ona ha bokena-lipakeng bo le teng. 

Leha re sa utloane hakaalo, re sa tšoane ka maikutlo re le Sechaba sa Basotho, motho u tla lemoha hore empa ele boholo ba litaba tsa lipolotiki le ho se utloisisane ka pono ea rona, and not necessarily moo ho tla kena lipolao tsa batho, tsohelano ea rona re le Sechaba re bolaeana hobane re tseka ho se utloane ka lipolotiki. 
It has always been a war of ideologies. E leng ho re ho kena lipakeng hakaalo e ne e le ho tsitsisa tsela eo re bonang ka eona ele ho ba le the proper institutions tse tsebang ho etsa resolve mathata ao re bang le ‘ona re le Sechaba. 
Har’a linaha tsa Africa ena e South, e leng SADC region, re e ‘ngoe ea linaha tse qalileng mofuta ona oa Puso oa Coalition Government, eleng oo South Africa kajeno e o etsang experience, ‘me ba qala ho kopana le liqholotso le mathata ao rona re seng re re ke pale ea maobane. Kajeno re bone na li re behile kae, re ile ra bona ha re chencha mebuso every other two years ele boithuto, ele experience ea rona e ncha. 
‘Me boithuto le experience tseno tsa rona tse ncha have been very costly in our  purse ea naha ea Lesotho eo moruo oa eona o seng o ntse o tetema. Ho tšoaroa likhetho ka har’a period ea Five years ka budget e entsoeng ke naha ena, ho re ka mor’a lilemo tse Hlano re tla nka Limmilione tsa naha re ise naha likhethong. Empa ka lebaka la mofuta ono oa Puso oo re ile ra o etsa experience moo ho ne ho sena an outright majority e hlotseng re ile ra ba le li-Coalition Governments. ‘Me Coalition Governments tsa rona li ne li tetema since 2012! 2015 re ne re le likhethong, 2017 re ne re le likhethong,  2022 re ne re le likhethong!   
‘Me taba ena e bolela hore re sebelisitse chelete e ngata haholo -  the money that we were supposed to use ka lilemo tse Hlano, re fumane re e sebelisitse habeli ka lilemo tse Hlano! ‘Me taba eno ka har’a moruo o s’o nts’o tetema tjena e bile tšenyo e kholo e bakiloeng ke lipolotiki tsa rona tse sa tsitsang ka har’a naha ea Lesotho, empa e bile a proper learning curve sebakeng sa naha ena ea Lesotho. 
Kajeno re ka har’a li-Reform, moo re lekang hore re fane ka institutional direction ea hore na ha ho nepahetse re tlameha re phele ka har’a mefuta e feng, ea lipuso tse joang, re phele ka khotso joang, re qobe lintho tse etsang hore mebuso e oele neng kapa neng ha bapolotiki re utloa eka ha re sa khotsofallana kapa re fellane lipelo. 
E leng ho re we are in the position now eo re leng selemong sa bone pele re ea likhethong tsa lilemo tse hlano - and this is a milestone and a tremendous success eo naha ea Lesotho e e fihletseng hore ‘Muso ke ona oa coalition, o bileng le liqholotso tseo o bileng le tsona, empa ke rona bana re mathuleng a ho ea likhethong, re ea likhethong ka nako e nepahetseng. 
E leng ho re re tširellelitse naha ena ea Lesotho; the money that was supposed to be used sebakeng sa litaba tse ling tsa likhetho, kajeno e tla sebetsa molemong oa ntlafalo ea bophelo ba Sechaba sena sa Basotho. Limmilone tse ntseng li le teng, tseo e neng e tlameha hore ebe li sebelitse habeli joaloka nako e fetileng -  ke ‘nete hore re bile le liqholotso tse tloaelehileng tsa ho thula-thulana mona le mane ha ‘Muso o ntse o tsoela-pele, but Basotho re tlameha re iphaphathe lehetla ka hore ehlile polotiki ke papali ea matla; Ba ka tlase ba ipatla ka holimo, ba ka holimo ba hana ho ea ka tlase. ‘Me ha ba hloloa ho ba liea ba leka ho ba qhala, empa ka katleho e kholo ke rona bana re fihlile moo re reng ‘Muso ke mona o nkile lilemo tse nepahetseng.
 E leng ho re ke kholo e tšabehang hore ebe naha ea Lesotho e khona hore ebe e thuthuhile ho tla fihla boemong bona, ‘me joalokaha ke chulo hore boipuso ba rona ba lipolotiki le boitsamaiso, bo hotse haholo ho tla fihla mona moo re teng; motho u ka etsa kopo e khethehileng ho Matlo ana a Mabeli a Ketsa-Molao le bohle ba tšoereng tsamaiso hore ekare ba ka rekolohela taba ena ea li-Reform ea se fetohe thepa e sebelisoang ho soetsana, empe eke ebe thepa e sebelisoang hore e fihlele sehlohlolo sa teng, e phethahale, e fetohe Molao, molemong oa sechaba sena sa Basotho.
Ha hona lebaka la hore re tseba hantle re hloka eng re le sechaba sa Basotho ebe instead, bapolotiki, Marena le bohle karolo ea keta-pele ena ea sechaba ba ts’oarane ka matsoho ha ba bone hore lirifomo processes lia finyella -  ebe ho na le boikhabo ba ba batlang matla le ho liea ba bang mona ebe ba hana ho nka karolo litabeng tsa lirifomo!
Ha u re ua mamela u fumana hore, a-a! Ha se hore ho hanoa ho nka karolo litabeng tsa lirifomo hobane hothoe the processes li fosahetse kapa li-instruments tseno li fosahetse,ke hobane batho ba na le li-personal interest tsa bona e le bapolotiki!
Ke batla hore ke bonts’e hore hore naha e tsoelepele babusi lithahasello tsa naha eo ba e etelletseng pele, ele boeta-pele, li tlameha li fete tsa bona. Ke batla ho e pheta ke re, the interests of the leadership of this country li tlameha hore li be ka tlaase ho the interesst of the nation they are leading; ke mohlang ba tla beha sechaba sena sa Basotho pele ebe lithahasello tsa rona re li beha ka morao ho keta-pele ea sechaba. Ke mohlang re tla bona kholo ea naha ena ea rona linthong tsohle.
 Ke nahana hore re ntse re ts’oere tsela, e-se empa e le hore feela re ke re bue le libopeho tsa rona, re ke re kokobele, re tlose boikhabo le boichebo re le boeta-pele ba sechaba sena sa Basotho, re behelle naha ena ea Ntate Motlotlehi kapele. kK mohlang re tla bona phetoho e kholo le kholo e kholo kahare ho naha ena ea Lesotho.
Ke mpe ke fete, Madam President le Litho tse Khabane, ke bue ka the economic independence.  Ha re re naha ea rona e ipusa moruong ke hobane re le naha re tlameha ho fihla boemong boo re sa fetoheng naha ea bokopa-kopa, moo meralo ea naha  ena ea Lesotho eohle eo re e etsang re e etsa hoba re ts’epile hore re tla titima re il’o kalima chelete libankeng tse fapakaneng tsa naha, re il’o kokota linaheng tse ling re kope thuso hore re tsebe ho phethahatsa merero ea naha ea rona. 
Of course, we are a part of the Global Community, ha hona tsela eo re ka nahanang re tla sebetsa in silos re lokela ho sebetsa le naha tse ling, empa we must become equal players kahare ho the Global Community. We should have a relationship le naha tse ling,  e equal irrespective of the status sa naha ea rona, hore mohlomong we are a developing country, but re hloka re be boemong boo e reng ha re phelisana le linaha tse ling re ke re phelisane le linaha tse ling, eseng re fetohe mekopa-kopa nako eohle ho tsona.
Re hloka re tsebe hore re itlhahisetse lijo ka Temo. Letona la Temo le ne le le teng mona maobane le ntse le bua ka taba ea hore we must completely commercialize farming. E leng hore re tlameha Temo ea rona e tlohe mona moo e leng ho hlahisa le ho ja feela;  re fihlele boemo boo re ka hlahisang, re rekisetsan	eng,  re be re etse export to other countries.  
Re hloka hore manoni a naha ena ea Lesotho, eleng our minerals, li ke li fihle boemong boo li re phelisang.  Ho hoholo hoa rona Lesotho mona ke ho bua ka litaemane, ‘me li-Mine tseno rea li bona, empa potso ke hore na those Mines ha u qala u sheba feela le tsela feela eo the percentages li arolelanoang  kateng kahare ho li-mine tseno u tla ithuta hore naha ea rona controls only 30% and 70% is controlled by a Foreign company.
Ke hobane ha re na litsebo tse lekaneng, ha re na chelete e lekaneng ho tsamaisa li-mine tseno; ka hona re se re mpa re batla re be le stake feela hobane li etsahala kahar’a naha ea rona, empa we should be in the position of being equal partners kahar’a li-mine tsa rona ele hore lirashoa tseno li re tsoele molemo.
At 30% we control nothing; re ntse re le naha feela, re na le bokopa-kopa manoning a naha ea habo rona! E leng ho re ho sebelisa lirafshoa tsa rona, ho sebelisa manoni a naha rona ke bothata bo ts’abehang, because ha re na control holim’a tsona.  We should transit! Kea utloisisa hore re tlameha hore ebe re qalile boemong boo re reng, Madam President, re sa ntsane re thuthuoa! Ehlile re tla qala ka hofa li-investor tsa naha tse kholo, ba nang le bokhoni ba lichelete hore ba qale, empa rona re bonahala re le stuck ever since li-mine li ba teng tsena tsa Lesotho, the arrangement has remained the same.
Hao! Rona ha re sa ba le the transitional period eo re ka reng, ‘ak’u le re ekeletseng ka 10%, re thuthu-thuthuhile, re nne re ee pele’?  It is because we are unable to prepare for the future re le naha. Rona ba eteletseng pele kajeno re shebana le se ka pel’a mahlo a rona kajeno, re hloloa ho bona hore re hloka re tsetele ka matla re lokisetse bokamoso.  
Ho tsetela ka matla re lokisetsa bokamoso ke ho tsetela thutong ea bana ba rona, thutong eo re tsebang hore ke thuto e relevant sebakeng sa the contemporary world and what we have as resources in our country. 
 Ke ho re Dr. Lebese o ee a e bue hangata -  ntho ena ke pina ea hae ea hore ekaka hoja re ka hlahloba curriculum ea rona, ra ka ra hlahloba boleng ba thuto ea rona. Ke mpa ke sa lumellane le eena moo a etsang mohlala o makatsanang oa Theology -  ha ke tsebe hore na litaba tsa tumelo na o li nka e le eng, empa hee, ke mpa ke sa lumellane le eena, ke moruti ka bo-‘na ba ka.
 Joale, Bahlomphehi, ke ne ke mpa ke re feela re ke re shebe mofuta oa thuto oo re tsetelang to ‘ona, o tla tseba ho thusa bacha ba rona hore ba tl’o tla ba ba active participants litabeng tsa li-mine.
Kea kholoa lea tseba kapa le ee le ithute hore khiro ea li-industry tsa li-mine is specialized; ha ho hiroe motho e mong le e mong feela at the position of managerial level and other specialized positions tse patalang hantle, tse ts’oereng li-mine tseno, ‘me hangata ke –batho ba ts’oereng li-position tseno are foreigners,  hobane linaha tsa bona li ba file monyetla oa ho ithuta lithuto tse ts’oanelang litaba tsa kajeno.
 Ke ka hona ke reng ke bohlokoa hore re bonahale re sekamela moo litaba tsena li phethahalang, bacha ba rona ho etsoa invest ho bona thutong. Ke belaela hape hore ‘Muso oa Lesotho, joalokaha ke bua kamehla, o ntse o lokela o imamelle hore o thuse bacha ba rona ka the seeds fund, eleng lichelete tse ba thusang ho iqalla likhoebo, ho tloaela ho tsamaisa likhoebo, e le hore kamoso bacha bana ba tle ba ts’oare our largest economy kapa moo moruo oa rona o kollang ka matla hona teng.
Taba eo e tla thusa naha ena ea rona ebe liberated economically, ‘me haele joalo e tla tseba hore e arabele litlhoko tsa sechaba sena sa Basotho.  
Naha ea rona e phela ka bofuma, le bofutsana bo otlang pelo.  Kea utloa kahar’a rona hore re na le mathata, empa, oele Bacha! Bacha ha ba se ba ntse ba phela kahar’a mesarelo ee eo ba phelang kahare ho eona -  hona joale ha re bua ho se na mesebetsi, re r’eng ka bokamoso ba bona? Re ntse re holisa le ho otla sechaba sa mofuta ofe? It is high time that naha ea Lesotho, as we evolve, re etsa celebrate lilemo tsena tse 60 tsa Independence re ke re fihle moo re li etsang celebrate re e-na le maano a hlakileng hore na re lokolla bacha tlokotsing ena ea tlhokahalo ena ea mosebetsi joang, re ba lokolla joang tlokotsing ena ea ho hloka mekhoa ea boipheliso.
Taba ena ha e ea tlameha hore ebe pina feela eo re e binang letsatsi le letsatsi, empa e tlameha e saloe morao ke liketso.  Ka har’a metse eo re phelang kahar’a eona, kahar’a mabatooa ao re phelang kahar’a ona, kahar’a metse eo re e busang -  re bona mahlomola, re bona litsietsi, re bona bacha ba phelang ka lithethefatsi.  
Ke ne ke bua maoba mona ke re ba phela ka lithethefatsi hobane ele moo ba ka tsoang le teng ho hlabolla likello tsa bona kapa ho baleha ‘nete eo ba e phelang ea bohloki-hloki boo ba phelang kahare ho bona. Re tla etsa experience lipolao, lipolaeano, lipeto ekasitana le mefuta eohle ea tlhekefetso, hobane re tehile ka sechaba se halefileng, sechaba se sa boneng na se tla chophola le hokae.
Ke kopa ke mpe ke bonts’e Bahlomphehi mona hape hore re ne re ntse re bua ka taba ena -  ke etsa khoelehetso hape ho bapolotiki haele mona re atametse likhetho.... 
…ke batla ho u fa, Setho setho Khabane, ho etsa potso, empa ke batla hore point ena ke e etse, kaha kea tseba kea kholoa u ts’aba ntho ena eo ke tl’o e bua, Mohlomphehi, empa e re ke e bue, ke tsebe ho u fa potso.
Ke ne ke re ke batla ho etsa khoelehetso ho bapolotiki, ho tsoa botebong ba pelo ea ka, hore ha re ea mabaleng a lipolotiki, re ea sethaleng sa lipolotiki hape ke kopa le se ke be la sebelisa tekete ea ho ts’episa bacha mehlolo ea mesebetsi, ea ho ts’episa bacha mehlolo ea hore ba tla ba le mekhoa ea boipheliso eo le tla tla le e qapa ha le khutla likhethong.
Bahlomphehi, taba ena ke e bua ele ka ‘nete eohle, hobane ho betere motho ha a sotlehile, a ntse a sokola, u sa mo ts’epise hore u tl’o tla u mo lokolla, ebe u mo fa ts’epo e ncha ebe ha u qeta ha u phethise ntho eo -u  mo etsetsa bomali-mabe bo fetang, because u mo fa a legitimate expectation ea hore, ‘ke tl’o fetola bophelo ba hau’, ebe ba  u khetha!Ha ba qeta ho u khetha ebe lintho tseo ha li phethahale kaofela, hobane they are impractical, ha se lintho tse etsehang. So, u ne u ntse u li buela’ng? 
Ke ho re u fihla u reka sechaba ka leshano, u ba reka ka lits’episo tsa bolotsana ebe kamorao ua khutla u tl’o sheba sechaba seo se u khethileng u re, lintho tseno ke ne ke ntse ke bona hore ha li na ho phethahala!
Hono ke bomali-mabe bo ts’abehang bo etsetsoang sechaba sena sa Basotho haholo bacha, hobane ke bona ba nkang karalo likhethong.
 Ke kopa hore – ha ke tsebe letho ka khiro ea mapolesa, ha ke e-s’o e bone, Bahlomphehi!
HON. SENATOR M. KANETSI: Ke kopa ho u lumelisa, Madam President, Tafole e Khabane, Litho tse Khabane le rona bohle ba teng.
Ke kopa ho botsa potso ena: u buile ntho’a bohlokoa, Mohlomphehi, eo re hlolang re bua ka eona ka Ntlong ka mona kamehla ea taba ea Economic emancipation kapa Economic Independence, ha re se re li entse categorized hantle joalo ka hore ho na le political independence le economic independence, joale ke re, u buile ntho’a bohlokoa mona, ua bua ka taba ea hore perhaps taba ea ho tloha bofumeng e ka ba taba ea education ‘me ka ‘nete ke e ratile haholo taba eo.
 Kea kholoa ke ntse ke tla tla haufinyane ka eona, feela ke ne ke re u ka re’ng ka ma-graduate ao re nang le ona? kK se ke sa bue ka ana a macha a hlokang mesebetsi, empa ke bua ka ho tloha ha re qala Boipuso, hore ho ntse ho na le ma-graduate a ileng likolong kantle ho naha haholo, ba tlileng e le li-Engineers, e le lingaka, ele eng, e le eng, feela bao u sa boneng maputulo kapa phetoho e etsahetseng moruong oa naha ka lebaka la hore re na le batho ba mofuta oo ba bangata, ba rutiloeng kantle ho naha, linaheng tse ngata haholo kantle? U ka r’eng?
Na u ka re u bona ho na le phetoho eo e etsahetseng uena ha u sheba ka sehlopha seo? Ho na le Mohlomphehi e mong a nkhakang ka lebitso -  a ba a re o utloa a lakatsa hore a ke a kopane le batho bohle ba nang le li-Doctorates hona joale, ba ke ba il’o bua hore na hantle li-Doctorates tsena li sebetsa hokae, li sebetsa eng, ebe li tsoela naha melemo efeng!
MADAM PRESIDENT: Na taba ee entse ele potso, Setho se Khabane?
HON. SENATOR M. KANETSI: Aa, che, ke ne ke re feela a hlalose hore na a ka re’ng ka – o buile ka hore ha re khutla, re qeta,  re il’o ithuta! Which is good -  ke lumellana le eona, empa na ho na le phetoho eo re e bonang over the years ha re tloha ho 1966 ho fihlela hona joale? Na ho bile le ts’ebetso e bonahalang e etsahetse ka liphetoho?
 Ke ne ke re a ke a etse tlhakiso moo!
MADAM PRESIDENT: Ha ke tsebe haeba o tla qetella a arabile potso ena ka motsotso o le mong o mo saletseng, feela a ke a leke hore re tsebe ho fa e mong.
HON. SENATOR L. KHOAELE: Kea leboha, Madam President, ka ‘nete ke ne ke re ka bokhuts’oanyane feela Setho se Khabane Honourable Kanetsi ehlile, ‘M’e oa ka, ehlile ho tla fihla mona moo re leng teng ha ho na maputulo a khetholohileng ao nka reng a ntse a etsoa hore ho bonahale batho ba nang le the specialized qualifications ba ba absorbed kahare ho system.
 Kea kholoa ka bokhuts’oanyane feela ke ne ke re ekaba ntho e ntle hore ‘na le uena le Ntlo ena e Khabane re re ke nako ea hore ‘Muso oa Lesotho o teng o ke o etse employ the robust turn around strategies, ba ke ba bone hore na ba etsa absorb litsebo tsena tse ikhethang joang, ba li bulele menyetla, lehaeba experience e le teng on the mentorship programs tse ba kenyang kahar’a system e se ntse e le teng, ke nako ea hore ba etse joalo. 
Ha ke qetela, Madam President, ke mpe ke re feela, ka ‘nete Boipusong bona boo re eang ho bona ke hoelehetsa ho bacha ba haeso hore ba ee, re il’o ketekang ka bongata bo boholo, ka ts’epo ea hore re ba le tumelo e sa thekeseleng ea hore re tlaba le Economic Emancipation. Ke nako ea hore bacha ba rona ba fihle boemong boo naha ea bona e etsang invest ho bona in anticipation of the better Lesotho.
 Kea leboha.
HON. SENATOR M. MOKHATHALI: Ke u hlomphe, ‘M’e President, ke hlomphe Litho tsa h’eso.
Le ‘na nke ke akhele molangoana tabeng ena ea Boipuso, ho re re le sechaba re il’o keteka boipuso.  Taba ena ea lilemo tsena tse 60 ke taba e kholo haholo Lesotho le ipuisa, ‘me linako tse ts’oanang le ena li re ho rona re le sechaba re ke re lule fats’e re itlhatlhobe moo re tsoang teng, ele hore re tle re tsebe ho rala meralo e mecha, ea hore na joale ho tloha mona lilemong tsena tseo batho ba eang pencheleng ka tsona -  rona ha re le Lesotho joale re entse’ng, me re rera ho ea hokae!
Ekanna eaba ka mona ke ba fokolang haholo ka palo ba neng ba le teng ha Boipuso bona re bo fumana. Hoo ke ho bolela hore ke nako e telele joale re e-na le bona.  Ke khothalletsa sechaba sa bo-‘M’e le bo-Ntate hore ho bao ekabang ba ba bakaalo ka ‘na, ba ne ba se ba le teng ba ke ba ikhopotse hore na hana Lesotho e ne ele naha e joang, ‘me ba tle  ba tsebe ho bona hore na ekaba Mobu oa Temo le oa Makhulo le Liliba tsa rona le Mehloli ea rona ka nako eno li ne li le boemong bofeng, me joale re ke re shebe na boemong boo re leng ho bona hona joale na re entse kapa re lokisitse! 
Haeba re bona re sentse, re sentse makhulo a rona, mehloli ea rona, le masimo a rona, re tle re iphe nako ea hore ka ‘nete re be le meralo e mecha, e reng re tl’o tla re baballa hoo ho re salletseng molemong oa bophelo. 
Ke hobane haeba re ka ra ts’oela-pele ka tsela eo re ntseng re etsa lintho ka eona, ‘na ha ke bone eka ka nako eo rona re tsamaeang re tlabe re sietse ba salang morao letlotlo leo rona re ileng ra le fumana.
Re ke re ikhopotse hore na lits’ila tsee tseo re li bonang kahar’a metse le ka thoko ho litsela moo re seng re bona maleiri a lahletsoe ka thoko ho litsela -  ha u tloha mona Maseru u ea haeso Leribe, u bona ntho e u makatsang, eo u reng na bo-inosing ba rona re le Basotho re ee re ke re lule fats’e re re na naha ee ke ea rona, na mahlo a hau a khahloa ha u ntse u tsamaea u feta, u bona botle na?
‘Me haeba ha re sheba re bona ho sa re khahleng, ke nako ea hore re e’o lulang fats’e re ipotse hore na re ka etsa’ng hore litaba tseno tse fahlang mahlo a rona ha re ntse re li sheba re li lokise.  E mong le emong a ka nahane hore na ka bophelo boo Molimo a mo kalimileng bona ka lilemo tsena tseo a nang le tsona o entse’ng hoo ekareng ha a ho supa, lehaeba Ntate Molimo a ka re, ‘u tsoha u tsamaea hosane’, ebe u tla supa hore ka lilemo tsena hona le hoo ke ho sihileng, ‘me hoo ba salang morao ho ‘na ba tla sala ba imona monoana ka hona.
Nako ena, joalokaha ke cho ke re ke nako ea boitlhatlhobo, ke rata ho bua le bo-‘M’e ka lilemo tse ngata tsena tse fetileng, ho re re ile ra lla re le bo-‘M’e eaba re rata ho fuoa maemo a holimo – ‘me rea leboha, leha re e-s’o fihle moo re neng re batla hore re ee, hobane re ntse re batla hore ha ho behoa lipalo re fumane re lekana hantle ka lipalo le bo-Ntate ba maemong, empa ke boitlhatlhobo hape ho ba ileng ba fuoa monyetla e le bo-‘M’e hore na ba siile mehlala eo banana ba banyenyane ba tla rata ho ts’oana le bona na.
Ke hobane ha re ntse re leka ho tsoela-pele, re ntse re batla ho tsoela-pele hore basali ba behoe ho boeta-pele e tlameha ebe ba fuoeng boeta-pele ba bonts’a mekhoa ea hore ehlile ho nepahetse hore libakeng tsa bohlokoa u behe mosali.
Leha hole joalo re keke ra tlohela hore basali ke batho ba bohlokoa, ‘me ho ba bang, ba seng boetapeleng, e le basali kaofela, ha re ke re ik’hopotseng bohlokoa ba basali lilemong tsena, hobane ke itse ke milestone oa hore re ikhopotse na re ntse re ts’oana le basali bale ba khale, ba neng ba tseba ho boloka makunutu, ba tseba ho sireletsa litaba tsa bohlokoa -  kapa re se re le basali ba fapaneng le ba matsatsi ao?
‘Na ke hopola basali ba khale bao e ileng eare ha ke qahamisa mahlo eaba kea ba bona. Nka ba bolela hore ke bo-‘M’e Mamokokoane, bo-‘M’e Mathabiso Mosala, bo-‘M’e Matlelima Hlalele, joalo-joalo.  Ke bua ka bona,hobane ho na le lintho tse kholo tseo re ka lisupang le kajeno tsa bona.
Ba ile ba ba le mekhatlo, ba ikopanya, ‘me ba ikopanya ka merero ea hore ba hlole tlala kahar’a sechaba sa habo bona, ba etse bohloeki kahar’a sechaba sa habo bona! 
Na rona basali ba kajeno re sa ntsane re e-na le boikopanyo boo re ka ra thusang bana ba rona ba banana hore ha ba hola e tle ebe basali ba ka tsebang ho ikemela?

Ke boetse hape ke batla ho qholotsa bo-ntate ka nako ena eo re fihlang at this milestone ona oa bohlokoa -  kea ba qholotsa hore na ka lilemo tse 60 le bona ba ke ba lule fats’e ba ke ba shebe hore na ho etsahetse’ng. 
Ke utloile Mohlomphehi Khoaele ha a ne a re ba ipolaisa li drugs –ae, ha a re ba ipolaisa, empa o re ba ea mono e le the only alternative eo ba eang ho eona ho ipatela litsietsi tseo ba phelang ka har’a tsona.
Ke batla hoea ho bo-ntate hore le bona ba ke ba lule fats’e nakong ena, ba ke ba shebe na basali ba ne ba ntse ba phela tlokotsing e ts’oanang le ee eo ba phelang ho eona? ‘Me ba ke ba ipotse hore na ho etsahetse’ng!
 Ehlile ka ‘nete re tla ba le bana ba bangata ba phelang ka sono, hobane bo-ntate ba tsoile bosoele; ho fapana le moralo oa banna ba Basotho oa ho hlompha le ho sireletsa malapa a bona. Kajeno banna ba iphetotse liphiri le litau ka har’a malapa. Mosebetsi oa bona ke ho loants’a basali, ‘me bana ba phelang ka har’a malapa a joalo ruri leha re ka ba ra rata hore e-be batho, e ke ke ea e-ba batho! 

Ntate, leha ba ka ruteha, ea e-ba lingaka, matichere le baoki -  feela e tla ba batho ba nang le mehlolo, bao re ntseng re ba makalla hore na ba etsa joang, hobane batho ba phelang kahar’a violence ha e-be batho! E-ba batho ba bopetsoeng hore hohle moo ba phelang teng ba etse mehlolo!
Banna ba lokela hore ba ke ba ipotse hore na ho etsahets’eng ka bona ka lilemo tsena tse 60! Ba ke ba lule fats’e ba ikhopotse hore na morero oa Molimo le morero oa Mothehi oa naha ena ka bona e ne e le hore e-be batho ba joang.
Haeba banna e ne e le batho bao e reng ha sera se tla, e be b’a tsoa ba ea ntoeng ho ea sireletsa basali le malapa a bona, re mona moo re leng teng ka lebaka la banna ba ileng ba tseba ho loana lintoa, ho loanela hore sechaba se be teng. 
Kajeno ke bona ba betang bana, ke bona ba etsang mehlolo ena kaofela. ‘Na ke nahana hore banna le bona – ha ke tsebe hore na bona ba ikopanya hokae, hobane hohle moo ho ikopanngoang ke utloa e le basali ba ikopanyang hore na ba etse joang.
Ke nahana hore ka lilemo tsena le banna ba ke ba ikopanye, ba itlhahlobe hore ho etsahetseng ka bona. Banna khotla ha ba le teng le bona ha ba ke ba bue, ‘me ka ‘nete ke phoso.
Ea bobeli, eo u e bonang ka banna, rona re ne re tseba banna e le batho ba tsebang hore ha ho jeoa ka lapeng ebe ke bona ba tlisang lijo ka malapeng. Matsatsing ana ha u sheba majarete metseng mona, a mangata, ha lengoa. Masimo a mangata h’a lengoa. Ntho eo u e bonang ho banna ke botsoa! Banna ha ba ke ba ipotse hore na molato ke eng hore ebe ba lutse liphepheseleng. 
Ha u ka ea har’a motse honajoale u il’o fumana banna ba lutse kahar’a liphephesela, ba bang ba lutse mekh’ukh’ung, ba bang ba lutse majoaleng. Kannete, hore ebe leha e ka ba ha ba na mesebetsi ea ho hiroa, joale likharafu tsona li ntse li le teng, majarate a ntse a le teng – ebe ke hore motho a ka lema sepaile sebakeng sa bana ba hae!
Ke boetse ke qetella ka hore, bo-’m’e, ke rona ba neng ba ruta bana ba rona ho tseba Molimo le ho hlompha batho. Haeba re bona mofuta oa bana o seng o le teng honajoale, ha re se keng ra be sale re re ke bana ba kajeno. Rona re ke re ikhopoleng re le bo-’m’e hore na mesebetsi eo re neng re e etsa ka tlung, ea ho holisetsa bana ts’abong le leratong la Molimo le ho tseba ho hlompha batho na re ntse re e etsa. Ha re khutleleng morao le rona re il’o ithutang hore na re ka ets’ang.
Ke ile ka utloa hore ha ho ketekoa Boipuso bona ho tsosololisitsoe haholo hore ho binoe Pina ea Sechaba, eo e leng thapelo. Ha re i’lo e binang, sechaba sa h’eso kaofela, mane Setsoto Stadium, e tle ere ha re re Molimo o boloke Lesotho le Basotho, re hoaseng ka mantsoe a rona a mangata, re bokane ‘moho, re le ntho e le ‘ngoe le pelo e le ‘ngoe, re re, Molimo a k’u talime Lesotho. 
Molimo a k’u talime lipelo tsa banna le basali ba Basotho hore e mong le e mong h’a tloha mono a re, “ka lilemo tsena tse nts’alletseng ke il’o batla hore ka seo Molimo a mphileng sona letsohong ke ahe Lesotho le lecha, Lesotho leo e reng ha ke tsamaea ke le siea ebe ke tla thaba le ho leboha hore bana ba ka ba tl’o holela Lesotho leno.”
Ha re eeng re il’o ketekang, re il’o etsang thapelo ho Molimo hore a re hauhele.
Question put and agreed to.
RESOLVED:
“That this Honourable Senate when it rises today, Thursday, 1st October, 2026, it do adjourn until Tuesday, 13th October, 2026 at 10:30 a.m. in order to allow Honourable Senators to go for Independence Break in line with the Parliamentary Calendar”.
                

MADAM PRESIDENT: Litho tse Khabane, re tla phomolela Independence Break hofihlela ka letsatsi leno le boletsoeng la la 13 Mphalane, 2026. Ke hlokomela hore Komiti ea rona ea Petitions baeti ba eona ba se ba fihlile, ‘me ke ne ke kopa hore Ntlo e phomole hee, re tsebe ho ba fa monyetla oa hore ba tsebe ho bona baeti ba bona.
Kea leboha.

ADJOURNMENT
There being no further business on the Order Paper, Madam President adjourned the House without Question put, pursuant to Standing Order No. 16 (3) which states that, except as provided in paragraph (4) of this Standing Order, at 5:00 p.m. or on the earlier conclusion of all business on the Order Paper, the President shall adjourn the Senate without question put.
The House was adjourned accordingly at 11:25 a.m.

